Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativni učinkoviti ljudski potencijali 2014.-2020., u sklopu Poziva „Zaželi – program zapošljavanja žena- faza III, za projekt „ZAŽELI – Možemo Sve“, Kodnog broja : UP 02.1.1.16.0281 od 15. ožujka 2023. godine, Društvo multiple skleroze Požeško-slavonske županije, u partnerstvu s Hrvatskim zavodom za zapošljavanje, Podružnica Požega, Zavodom za socijalnu skrb, Podružnica Požega i Gradom Požega objavljuje:

**JAVNI POZIV**

Za prijam u radni odnos na određeno vrijeme u Društvu multiple skleroze Požeško - slavonske županije za provedbu projektnih aktivnosti u Projektu „ZAŽELI-Možemo Sve“

Pozivaju se zainteresirane nezaposlene žene da dostave prijave za zasnivanje radnog odnosa na određeno vrijeme za radno mjesto:

* **Radnica za pomoć i potporu starijim osobama i /ili osobama u nepovoljnom položaju**

Broj traženih osoba : 2 radnice

Mjesto rada: prebivalište krajnjih korisnika, sukladno unaprijed utvrđenom rasporedu poslodavca

Radno vrijeme: puno radno vrijeme

Troškovi prijevoza: Djelomično osigurani

Trajanje radnog odnosa: 6 mjeseci

Ciljane skupine:

* Nezaposlene žene s najviše završenim srednjoškolskim obrazovanjem, koje su prijavljene u evidenciju HZZ-a s naglaskom na teže zaposlive skupine u lokalnoj zajednici ( žene od 50 godina naviše, žene s invaliditetom, žrtve trgovanja ljudima , žrtve obiteljskog nasilja, azilantice, mlade žene koje su izašle iz sustava skrbi

( domovi za djecu) i udomiteljskih obitelji, odgojnih zavoda i sl. , liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice).

**Opis poslova:**

* dostava namirnica
* pomoć u pripremi obroka u kućanstvima krajnjih korisnika,
* održavanje čistoće stambenog prostora krajnjih korisnika,
* pomoć u socijalnoj integraciji krajnjih korisnika,
* pomoć u posredovanju ostvarivanja raznih prava (dostava lijekova, plaćanje računa )
* pružanje podrške krajnjim korisnicima kroz razgovor i druženje te uključivanje u društvo i društvene sadržaje
* pratnja i pomoć u različitim socijalnim aktivnostima
* drugi poslovi vezani uz skrb starijih osoba

**Sadržaj prijave na Javni poziv treba sadržavati:**

* zamolbu
* životopis
* presliku dokaza o stečenoj stručnoj spremi (završenoj školi)
* potvrdu izdanu od HZZ kojom osoba dokazuje da je prijavljena u evidenciji nezaposlenih osoba (datum izdavanja potvrde nakon datuma objave Javnog poziva)
* preslika osobne iskaznice
* uvjerenje da se protiv osobe ne vodi kazneni postupak (ne starije od 3 mjeseca)
* potvrdu o stanju staža nadležnog HZMO-a
* podnositeljice su u životopisu dužne naznačiti kojoj skupini iz točke I. pod točke 1. ovoga Javnog poziva pripadaju te priložiti odgovarajuću potvrdu:
	+ osobe s invaliditetom- nalaz, rješenje ili mišljenje relevantnog tijela o vrsti, stupnju ili postotku oštećenja ili potvrde o upisu u Hrvatski registar osoba s invaliditetom
	+ žrtve trgovanja ljudima- uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima
	+ žrtve obiteljskog nasilja- uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja
	+ azilantice- odluka o odobrenju azila koju izdaje MUP
	+ žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. - rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji
	+ liječene ovisnice - potvrda institucije/udruge/pravne osobe da se liječila od ovisnosti o drogama
	+ povratnice s odsluženja zatvorske kazne unazad 6 mjeseci - potvrda o otpuštanju
	+ pripadnice romske nacionalne manjine - izjavu osobe o pripadnosti nacionalnoj manjini
	+ beskućnice - rješenje centra za socijalnu skrb o smještaju u prihvatilište/prenoćište odnosno o korištenju usluge poludnevnog boravka ili potvrda da je osoba korisnik usluge ili uvjerenje/potvrda centra za socijalnu skrb iz kojeg je vidljivo da je pripadnica ciljane skupine beskućnica
	+ dodatne ranjive skupine definirane od strane Korisnika - potvrda/uvjerenje ili drugi jednakovrijedan dokument nadležnih institucija iz kojeg je vidljivo da se radi o pripadnici ranjive skupine

Prijava se dostavlja u roku od 8 dana od dana objave javnog poziva na Hrvatskom zavodu za zapošljavanje

Prijava se dostavlja u zatvorenoj omotnici na adresu:

Društvo multiple skleroze Požeško-slavonske županije

Matije Gupca 6, 34000 Požega s naznakom:

**„ Prijava na Javni poziv ZAŽELI-Možemo Sve“**

Nepotpune i nepravovremene prijave neće se razmatrati.

Sve dodatne informacije o Javnom pozivu možete dobiti na slijedećim kontaktima:

034/89 51832

099/27 26250

099/37 73388

Ovaj Javni poziv se objavljuje na internetskoj stranici Hrvatskog zavoda za zapošljavanje, Hrvatskog zavoda za socijalnu skrb, podružnica Požega, Grada Požege, na stranici lokalne razvojne agencije LO-RA Požega te na internetskoj stranici Društva.

[https://burzarada.hzz.hr/Posloprimac\_Radna Mjesta.aspx](https://burzarada.hzz.hr/Posloprimac_Radna%20Mjesta.aspx)

<https://www.czss-pozega.hr/>

<https://www.pozega.hr/>

<https://lo-ra.hr/>

<https://dmspsz.hr/>

GDPR:

Prijavom na poziv podnositelji prijave su izričito suglasni da Društvo multiple skleroze Požeško-slavonske županije, kao voditelj zbirke osobnih podataka može prikupljati , koristiti i dalje obrađivati podatke u svrhu provedbe postupka oglasa za izbor radnica , sukladno propisima koji uređuju zaštitu osobnih podataka.

Povlačenjem prinude za obradu podataka smatrat će se da se povlači i prijava na ovaj Javni poziv

Društvo multiple skleroze Požeško-slavonske županije